Volikogu andis nõusoleku hoonestusõiguse eellepingu sõlmimiseks MTÜ Jägala-Linnamäe kasuks viiekümneks aastaks ja mittetulundusühingu liikmeks astumiseks. Hoonestusõigus seatakse  eeldusel, et piirkondade konkurentsivõime tugevdamise toetuse programmi esitatud taotlus kinnistule kavandatud arheoloogilise külastuskeskuse projekti rahastamiseks rahuldatakse. MTÜ Jägala-Linnamäe peab kinnistule kavandatud arheoloogilise külastuskeskuse välja ehitama ja kasutusele võtma kümne aasta jooksul alates lepingu sõlmimisest. Jõelähtme vald astub MTÜ Jägala-Linnamäe liikmeks.